OpenLLM-France/wikimedia huggingface dataset:
# Tèmenos

Tèmenos (en grec: τέμενος) és un tros de terra delimitat i assignat a un domini oficial, especialment un rei (basileus) i caps (anax) o un tros de terra treta dels usos comuns i dedicada a un déu, un santuari, una arbreda sagrada o un recinte sagrat: Les curses dels Jocs Pítics s'anomenen un tèmenos, la sagrada vall del Nil és la Νείλοιο πῖον τέμενος Κρονίδα, l'Acròpolis és el ἱερὸν τέμενος (de Pal·las). Aquesta paraula deriva del verb grec τέμνω (temnō, «tallar, separar»); en plural: τεμένη, temene. El primer testimoni registrat és en el grec micènic te-me-no, escrit en escriptura sil·làbica Linear B.
El concepte de tèmenos va sorgir en les cultures clàssics mediterrànies com un espai reservat per a l'adoració dels déus. Alguns autors l'han utilitzat aplicat a un bosc sagrat, aïllats dels espais de vida quotidiana, mentre que altres l'apliquen a zones de santuaris urbans.
Carl Jung relaciona el tèmenos amb el fascinant cercle màgic, que actua com un espai quadrat o lloc segur on pot tenir lloc el treball mental.

## Vegeu també

* Temple grec

## Referències

* ↑ τέμενος,Henry George Liddell, Robert Scott, A Greek-English Lexicon, on perseus
* ↑ τέμνω, Henry George Liddell, Robert Scott, A Greek-English Lexicon, on perseus
* ↑ Palaeolexicon, Word study tool of ancient languages
* ↑ David S. Whitley, Reader in Archaeological Theory: Post-processual and Cognitive Approaches, 1998, Routledge, 347 pages ISBN 0-415-14160-5
* ↑ Carla M. Antonaccio. An Archaeology of Ancestors: Tomb Cult and Hero Cult in Early Greece. Rowman & Littlefield, 1995. ISBN 0-8476-7942-X
* ↑ Jung, C.G. (1968). Psychology and Alchemy, p. 63. Vegeu també: Individual dream symbolism in relation to Alchemy, 3. The Symbolism of the Mandala

## Fonts

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Molyneaux, Brian Leigh & Piers Vitebsky (2000). Sacred Earth, Sacred Stones: Spiritual Site And Landscapes, Ancient Alignments, Earth Energy. London, England: Duncan Baird Publishers. ISBN 1-903296-07-2.
* Jung, C.G. (1968). Psychology and Alchemy, Collected Works, Volume 12, Princeton, N.J.: Princeton University Press. ISBN 0-691-01831-6.
# Can Garrofa (Sarral)

Can Garrofa és una obra de Sarral (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Edifici construït l'any 1926, moment en què l'arquitectura que es practicava a casa nostra, especialment la que es feia lluny dels centres culturals, es movia en els límits de l'eclecticisme, després de la pràctica desaparició del modernisme i el poc arrelament del noucentisme com estil arquitectònic. L'estructura bàsica és la típica heretada del segle xix, però transformada amb un important mirador amb coberta de perfil ondulat.
Aquest mirador reposa sobre una columna i dos arcs, que fan desaparèixer l'angle de l'edifici. Cal remarcar també la porta amb llinda d'inspiració gòtica.

## Referències

* 1 2 «Can Garrofa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Can Garrofa». Inventari del Patrimoni Arquitectònic. Consell Comarcal Conca de Barberà.
# Żegota

«Żegota» (ʐɛˈɡɔta), també conegut com el «Comitè Konrad Żegota», va ser un criptògram pel Consell d'Ajuda a Jueus polonès (polonès: Rada Pomocy Żydom), una organització clandestina de la resistència polonesa durant l'Ocupació de Polònia (1939–1945) pels alemanys.
El Consell d'Ajuda als Jueus va funcionar sota els auspicis del Govern Polonès a l'exili a través de la Delegació del Govern de Polònia, a Varsòvia. Żegota expressava que el propòsit era ajudar els Jueu del país i trobar llocs segurs per a ells en els territoris ocupats de Polònia. De fet, Polònia fou l'únic país ocupat a Europa on hi hagué una organització secreta dedicada.

## Composició

El Consell d'Ajuda a Jueus, Żegota, va ser la continuació d'una organització anterior secreta creada amb aquest mateix propòsit, anomenada el Comitè Provisional d'Ajuda a Jueus (Tymczasowy Komitet Pomocy Żydom), fundada el setembre de 1942 pel Zofia Kossak-Szczucka i el Wanda Krahelska-Filipowicz ("Alinka") i va estar integrada pels demòcrates polonesos, així com altres activistes del catolicisme romà. En poc temps, el Comitè Provisional tenia 180 persones en el seu si, però es va dissoldre per raons polítiques i financeres.
Fundada poc després, a l'octubre de 1942, Zegota va ser la creació de Henryk Woliński de l'Exèrcit Nacional (AK). Des de la seva creació, el secretari general electe de Żegota era Julian Grobelny, un activista d'abans de la guerra del Partit Socialista Polonès. El seu tresorer, Ferdynand Arczyński, va ser membre del Partit Demòcrata Polonès. També van ser dos dels seus treballadors més actius. Els membres van incloure Władysław Bartoszewski, posterior Ministre de Relacions Exteriors polonès (1995, 2000). Żegota va ser l'única organització polonesa de Segona Guerra Mundial dirigida conjuntament per jueus i no jueus a partir d'una àmplia gamma de moviments polítics. Estructuralment, l'organització estava formada per partits polítics clandestins jueus i polonesos.

## Notes i referències

       Generals:
* 1 2 Yad Vashem Shoa Resource Center, Zegota Arxivat 2008-11-21 a Wayback Machine., pàgina 4/34 of the Report.
* ↑ Andrzej Sławiński, Those who helped Polish Jews during WWII Arxivat 2019-10-20 a Wayback Machine.. Traduït del polonès a l'anglès per Antoni Bohdanowicz. Article en les pàgines del London Branch of the Polish Home Army Ex-Servicemen Association. Últim accés el 14 de març de 2008.
* (polonès) Diversos autors. Andrzej Krzysztof Kunert, Andrzej Friszke. "Żegota" Rada Pomocy Żydom 1942–1945 (en polonès). Varsòvia: Rada Ochrony Pamięci Walk i Męczeństwa. ISBN 83-91666-6-0.
# Cassieae

Cassieae és una tribu d'angiospermes que pertany a la subfamília Caesalpinioideae de les fabàcies.

## Característiques

Presenten fulles paripinnades o imparipinnades. El calze és dialisèpal. L'androceu presenta de 2 a 10 estams amb anteres basifixes i amb dehiscència poricida, o bé, dehiscent a través de petites ranures apicals. Sovint tenen estaminoïdeus.

## Classificació

La Tribu Cassieae conté les següents subtribus i gèneres:
* Subtribu Cassiinae
** Gèneres:
*** Cassia
*** Chamaecrista
*** Senna
* Subtribu Ceratoniinae
** Gèneres:
*** Ceratonia
* Subtribu Dialiinae
** Gèneres:
*** Androcalymma
*** Apuleia
*** Baudouinia
*** Dialium
*** Dicorynia
*** Distemonanthus
*** Eligmocarpus
*** Kalappia
*** Koompassia
*** Martiodendron
*** Mendoravia
*** Storckiella
*** Zenia
* Subtribu Duparquetiinae
** Gèneres:
*** Duparquetia
* Subtribu Labicheinae
** Gèneres:
*** Labichea
*** Petalostylis

## Bibliografia

* Burkart, A. Leguminosas. En: Dimitri, M. 1987. Enciclopedia Argentina de Agricultura y Jardinería. Tomo I. Descripción de plantas cultivadas. Editorial ACME S.A.C.I., Buenos Aires. pag.: 467-538.

## Enllaços externs

* Información en GRIN Arxivat 2004-11-18 a Wayback Machine.
# Sivaganga (ciutat)

Sivaganga, o Sivagangai, és una ciutat i municipalitat de Tamil Nadu, capital del districte de Sivaganga.
Està situada a 09° 51′ N, 78° 30′ E﻿ / ﻿9.850°N,78.500°E﻿ / 9.850; 78.500. Consta al cens del 2001 amb una població de 40.129 habitants. Un segle abans, el 1901, era de 9.097. L'edifici principal és el palau dels zamindars.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Porta del Tossalet

La Porta del Tossalet és una obra de Maials (Segrià) inclosa a l'Inventari del Patrimoni Arquitectònic de Catalunya.

## Descripció

En el conjunt de la Vila-Closa de Maials aquesta és l'única porta que es conserva íntegrament. El pas és amb dos arcs de mig punt dovellats i un pis a sobre. Bigues mestres de fusta aguanten tota una capa contigua de barrots sobre la qual s'assenta el pis.

## Referències

* ↑ «Porta del Tossalet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Tènages

Tènages (en grec antic Τενάγης) va ser, segons la mitologia grega un dels helíades, els fills d'Hèlios, el Sol, i de la nimfa Rode.
Va governar, amb els seus germans i la seva mare, l'illa de Rodes quan els telquines van marxar d'allà perquè Zeus els volia destruir. El seu pare havia ensenyat als nois astrologia, nàutica i metal·lúrgia, i Tènages havia destacat en totes aquestes arts per damunt dels seus germans. Quatre dels seus germans, Tríopas, Càndal, Macar i Actis, envejosos de les seves habilitats, el van assassinar.
Quan es va conèixer el crim els quatre germans es van haver d'exiliar de Rodes, colonitzant diverses illes de la mar Egea i fin i tot Egipte. Només Cèrcaf i Òquim, que no van participar en el fratricidi, es van quedar a Rodes, compartint el regne.

## Referències

* ↑ Diodor de Sicília. Biblioteca històrica, V, 57, 2
# Canemars

Canemars és un mas al terme municipal de Borredà (Berguedà) catalogat a l'Inventari del Patrimoni Arquitectònic de Catalunya. La masia de Canemars és documentada des del s. XVII però la masia és una construcció de començaments del s. XVIII. Situada prop del torrent del Pontarró dedicà bona part de les seves terres al conreu del cànem. Prop de la masia i de la riera hi ha restes del molí fariner del mateix nom, constituït al s. XVIII i que deixà de funcionar a finals del s. XIX.
Masia orientada a migdia d'estructura clàssica coberta a dues aigües amb teula àrab. La façana presenta una doble balconada de fusta sostinguda per un pilar que ocupa les dues crugies, de les tres que té la masia, aixoplugada pel gran ràfec de la teulada. A la planta baixa hi ha tres arcs de mig punt adovellats. La façana és arrebossada, a excepció de les cantonades, llindes, dovelles i altres llocs destacats fets de pedra que s'han deixat a la vista. Al costat de la masia hi trobem la pallissa, un exemplar característic de la zona, de grans dimensions.

## Història

* 1 2 «Mas Canemars». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 setembre 2015].
# Associació d'Informadors Cinematogràfics d'Espanya

L'Associació d'Informadors Cinematogràfics d'Espanya és una associació de periodistes que cobreixen la indústria del cinema en Espanya. L'associació va ser fundada el 2013 amb l'objectiu d'aglutinar al gremi de crítics i informadors espanyols del cinema. És organitzadora dels guardons Premis Feroz, considerats avantsala dels Goya, encarregada del lliurament de diferents premis en festivals de cinema espanyols.

## Història i objectius

La seva fundació l'any 2013 té com a objectiu la unió de crítics i informadors sense cap distinció, com de mitjans convencionals o electrònics, el lloc on cadascun estigui radicat, el mitjà que exerceix el seu treball i la modalitat contractual a la qual estigui acollit.
El seu principal i més important objectiu és l'organització anual dels Premis Feroz, a més de lliurar diversos guardons com el Feroz Zinemaldia a la millor pel·lícula en la secció oficial del Festival Internacional de Cinema de Sant Sebastià i el Feroz Puerta Oscura al millor llargmetratge en la secció de documentals del Festival de Cinema en Espanyol de Màlaga.
L'associació compta amb dues comissions especialitzades: la Comissió Professional, que atén necessitats del gremi i assisteix als seus membres, i la Comissió de Formació, que ofereix diferents oportunitats de formació als associats.

## Creació dels Premis Feroz

L'associació té com un dels seus principals objectius el lliurament anual dels Premis Feroz, uns guardons cinematogràfics que reconeixen el mèrit i qualitat de produccions cinematogràfiques espanyoles. La seva primera gal·la es va celebrar el 27 de gener de 2014 comptant amb 13 categories, en la seva quarta edició va incloure 6 noves categories que premien a sèries de televisió.
Els guardons són considerats davant sala dels Premis Goya de l'Acadèmia de Cinema i des de la seva creació van ser comparats amb la cerimònia estatunidenca dels Globus d'Or.

## Referències

* ↑ Coruña, La Opinión A. «Nacen los Premios Feroz, los Globos de Oro españoles». Arxivat de l'original el 2020-01-16. [Consulta: 16 gener 2020].
* ↑ «"La trinchera infinita", Premio Feroz Zinemaldia de la prensa» (en castellà). [Consulta: 16 gener 2020].
* ↑ «'Buñuel en el laberinto de las tortugas', Premio Feroz Puerta Oscura del Festival de Cine» (en castellà), 22-03-2019. [Consulta: 16 gener 2020].
* ↑ «Álex de la Iglesia, el más 'Feroz'» (en castellà), 17-12-2013. [Consulta: 16 gener 2020].

## Enllaços externs

* Pàgina oficial
# Żabińskiïta

La żabińskiïta és un mineral de la classe dels silicats, que pertany al grup de la titanita. Rep el seu nom en honor de Witold Żabiński (1929–2007), un dels mineralogistes polonesos més eminents, i un dels fundadors de la Societat Mineralògica de Polònia i el seu president entre els anys 1980-1994.

## Característiques

La żabińskiïta és un nesosilicat de fórmula química Ca[Al$_{0,5}$(Ta,Nb)$_{0,5}$)](SiO₄)O. Va ser aprovada com a espècie vàlida per l'Associació Mineralògica Internacional l'any 2015, i publicada el 2017. Cristal·litza en el sistema triclínic. La seva duresa a l'escala de Mohs és 5. És el segon mineral silicat que conté tal·li després de la holtita. És idèntica a la titanita i a altres espècies del grup de la titanita en termes de topologia d'enllaços.
Segons la classificació de Nickel-Strunz, la żabińskiïta pertany a «09.AG: Estructures de nesosilicats (tetraedres aïllats) amb anions addicionals; cations en coordinació > [6] +- [6]» juntament amb els següents minerals: abswurmbachita, braunita, neltnerita, braunita-II, långbanita, malayaïta, titanita, vanadomalayaïta, natrotitanita, cerita-(Ce), cerita-(La), aluminocerita-(Ce), trimounsita-(Y), yftisita-(Y), sitinakita, kittatinnyita, natisita, paranatisita, törnebohmita-(Ce), törnebohmita-(La), kuliokita-(Y), chantalita, mozartita, vuagnatita, hatrurita, jasmundita, afwillita, bultfonteinita, zoltaiïta i tranquillityita.

## Formació i jaciments

Va ser descoberta a la pegmatita Julianna de la pedrera DSS Piława Górna, a Piława Górna, al districte de Dzierżoniów (Baixa Silèsia, Polònia), on sol trobar-se associada a altres minerals com: zircó, policrasa-(Y), euxenita-(Y) i altres espècies del grup de les miques i del grup del piroclor. Es tracta de l'únic indret on ha estat trobada aquesta espècie mineral.

## Referències

* ↑ «Żabińskiite» (en anglès). Mindat. [Consulta: 27 juny 2017].
# Cassidy Hutchinson

Cassidy Hutchinson (1996) era l'ajudant del cap de gabinet Mark Meadows a la Casa Blanca a la darreria del govern de Donald Trump. És coneguda per declarar el juny 2022 a la Comissió parlamentària dels Estats Units que investiga l'actitud de Trump i els seus col·laboradors estrets pels volts de l'atac al capitoli del 6 de gener de 2021.
El fet que Trump sabia que els seus aficionats eren armats i que els ha nogensmenys exhortat a anar al Capitoli és un dels elements clau en el seu testimoni, que podria contribuir a enfonsar-lo. Farà difícil la tasca dels advocats de la defensa que «insisteixen que l'expresident no tenia coneixement ni de les intencions dels seus seguidors, ni que anaven armats». També va ser testimoni de com Trump aprovava els seus aficionats amotinats que s'escarcanyaven amb crits per enforcar Mike Pence o de com republicans li pidolaven que decreti un perdó abans de deixar el càrrec. Va rebre pressió del camp trumpista per a no col·laborar amb la comissió d'investigació.

## Biografia

Hutchinson és una jove acadèmica que va estudiar Ciències polítiques a la Universitat pública Christopher Newport a l'estat de Virgínia. Ja el 2018 havia fet pràctiques a la Casa Blanca i als oficis dels polítics conservadors Steve Scalise i Ted Cruz, tots dos més aviat a l'espectre extrem de la dreta americana. Va ser contractada per la Casa Blanca el 2019 poc després de graduar i el març 2020 va ser promoguda l'ajudant de Mark Meadows. Aquests joves ajudants tenen una feina dura i mal pagada que, això no obstant, atreu ambiciosos per ser una experiència a proximitat del poder molt instructiva que és un trampolí de carrera.

## Referències

* ↑ Efe «Trump i el seu equip sabien que hi havia risc de violència durant l’assalt al Capitoli». El Punt Avui, 28-06-2022.
* 1 2 Merchant, Nomaan; Tucker, Eric «Cassidy Hutchinson, a N.J. native and Trump White House aide, now in the spotlight» (en anglès). The Philadelphia Inquirer, 29-06-2022.
* ↑ «Una discreta i jove republicana podria enfonsar Trump amb un relat bomba». La Vanguardia, 30-06-2022.
* ↑ «Trump volia anar al Capitoli amb la multitud armada: "Soc el puto president, porteu-m'hi"». TV3 Notícies, 29-06-2022. «Una assistent de l'expresident nord-americà declara que l'objectiu de Trump era que l'intent d'insurrecció tirés endavant»
* 1 2 Pengelly, Martin «Cassidy Hutchinson: who is the ex-aide testifying in the January 6 hearings?» (en anglès). The Guardian, 28-06-2022.
* ↑ Ferragutcasas, Núria «Trump, cada cop més insurrecte». Ara, 29-06-2022.
* ↑ Lowell, Hugo; Pengelly, Martin «Mark Meadows' associate threatened ex-White House aide before her testimony» (en anglès). The Guardian, 01-07-2022.
* ↑ Olmstead, Molly «Who Is Cassidy Hutchinson?» (en anglès). Slate, 09-06-2022.

## Bibliografia

* McGuire, Brian. «Cassidy Hutchinson ramps up career in public service with high-profile White House internship» (en anglès). Newsroom. Christopher Newport University, 18-10-2018.
# Gens Cornifícia

La gens Cornifícia (en llatí: gens Cornificia) va ser una gens romana d'origen plebeu, originària de Rhegium.
Els primers personatges d'aquest nom apareixen al segle I aC, i el primer a tenir un càrrec rellevant va ser Quint Cornifici que era pretor l'any 66 aC. A les monedes el nom el trobem escrit Cornuficius, versió que utilitza també Dió Cassi.
A més de Quint Cornifici, alguns membres d'aquesta gens van ser:
* Quint Cornifici el jove, cavaller romà, pompeià destacat
* Luci Cornifici, cavaller romà
* Luci Cornifici el jove, militar romà

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 857.
# Portada/article març 14
## Lèmur de cua anellada

El lèmur de cua anellada (Lemur catta) és un gran primat estrepsirrí; és el lèmur més conegut a causa de la seva llarga cua amb anells blancs i negres. Pertany als lemúrids, una de les quatre famílies de lèmurs. És l'únic membre del gènere Lemur. Com tots els lèmurs, és endèmic de l'illa de Madagascar. És conegut localment com a hira (en malgaix) o maki (en francès i malgaix), i viu en boscos de galeria i matollars de les regions meridionals de l'illa. És omnívor i també és el lèmur més terrestre de tots. És un animal diürn, cosa que significa que només és actiu durant el dia.
Tot i ser catalogat com a espècie «gairebé amenaçada» per la Llista Vermella de la UICN i malgrat que sofreix de destrucció de l'hàbitat, el lèmur de cua anellada es reprodueix fàcilment en captivitat i es troba habitualment en zoològics d'arreu del món, amb més de 2.000 exemplars.
# Cantó de Nantes-9

El cantó de Nantes-9 (bretó Kanton Naoned-9) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega el quartier de Nantes Erdre de la comuna de Nantes.

## Història

Llista dels consellers generals successius :
| Data d'elecció | Identitat | Partit |
| 1985-2004 | Albert Mahé | PS |
| 2004- | Catherine Touchefeu | PS |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Tèl·lies d'Elis

Tèl·lies (grec antic: Τελλίας, llatí: Tellias) va ser un militar i endeví grec nascut a Elis cap als segles VI-V aC.
Va ser un dels comandants dels focis en la guerra desesperada contra els tessalis uns anys abans de la invasió de Grècia per Xerxes I de Pèrsia. La inventiva d'aquest soldat-endeví, unida a l'angoixosa situació dels focis refugiats al mont Parnàs l'explica Heròdot: Tèl·lies, després de consultar els déus, va emblanquinar amb guix a 600 focis, els més valents de l'exèrcit i va donar a cadascú les seves armes. L'endeví els va ordenar que, durant la nit (amb lluna plena segons Pausànias i Poliè), matessin qualsevol persona que no estigués blanquejada. Els sentinelles dels tessalis es van sorprendre quan els van veure, pensant que eren fantasmes o aparicions, i van fugir terroritzats. En la fugida van espantar l'exèrcit tessali que va marxar sense ordre del campament, cosa que va permetre als focis matar-ne molts i apoderar-se de les seves armes i bagatges, la meitat de les quals van ser consagrades a Delfos.
Pausànias diu que per aquests fets els focis van enviar com a ofrenes a Delfos les estàtues d'Apol·lo i de l'endeví Tèl·lies, fetes per Aristomedont d'Argos. A Tèl·lies se'l considera el fundador de la dinastia dels Tel·líades, relacionada amb la dels iàmides i la dels clitíades, famoses famílies d'endevins de l'antiguitat.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 287. ISBN 8481641618.
# Živile (cràter)

Živile és un cràter d'impacte en el planeta Venus de 13,5 km de diàmetre. Porta el nom d'un antropònim lituà, i el seu nom va ser aprovat per la Unió Astronòmica Internacional el 1997.

## Referències

* ↑ «Živile». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Casa al carrer de Colom, 5 (Agullana)

La casa al Carrer de Colom, 5 és un edifici al nucli urbà de la població d'Agullana (Alt Empordà) catalogat a l'Inventari del Patrimoni Arquitectònic de Catalunya.
L'edifici és a la banda de llevant del terme, formant cantonada entre el Carrer de Colom i el de l'Albera. La construcció està arrebossada i pintada de color grana. Edifici cantoner amb jardí de planta rectangular, amb la coberta de teula de dues vessants i distribuït en planta baixa i dos pisos. Totes les obertures de l'edifici són rectangulars, amb els emmarcaments arrebossats en relleu. Els dels pisos presenten decoracions florals i vegetals gravades en els mateixos emmarcaments. A la planta baixa, el portal d'accés a l'interior presenta l'emmarcament bastit en carreus de pedra ben desbastats. Al primer pis hi ha tres finestrals amb sortida a tres balcons exempts, amb les llosanes motllurades i baranes de ferro treballat. Una cornisa horitzontal amb el mateix tipus de decoració que l'emmarcament de les obertures marca les línies divisòries entre els diferents nivells. Alhora, la façana principal està emmarcada lateralment amb la mateixa decoració.

## Referències

* ↑ «Casa al carrer Colom, 5». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 desembre 2015].
# Speeduino

El projecte Speeduino té com a objectiu crear una UCE motor totalment oberta, tant amb el maquinari com en el firmware. Aquest projecte usa com a base la plataforma Arduino Mega. Està dissenyat per funcionar amb motors amb cicle d'otto.
Speeduino va ser creat per Josh Stewart l'any 2013.

## Referències

* ↑ «Projecte Speeduino en anglès».
* ↑ «Projecte Speeduino en català».
* ↑ «Projecte Speeduino hackaday».

## Enllaços externs

* Speeduino - Lloc web oficial
* Speeduino a Github
* Vídeo de presentació del Speeduino (anglès)